open-index/open-wikipedia-markdown huggingface dataset:
சோடியம் அறுபுளோரோதைட்டனேட்டு

**சோடியம் அறுபுளோரோதைட்டனேட்டு** (*Sodium hexafluorotitanate*) என்பது  Na2TiF6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம், புளோரின், தைட்டானியம் ஆகிய தனிமங்கள் சேர்ந்து இச்சேர்மம் உருவாகிறது.
 
## இயற்பியல் பண்பு
சோடியம் அறுபுளோரோதைட்டனேட்டு வெள்ளை நிறத்தில் தூளாக உருவாகிறது. காற்று மற்றும் ஈரப்பதத்தில் நிலைப்புத்தன்மை கொண்டுள்ளது. நீரில் கரையக்கூடியதாக அரிக்கும் தன்மை கொண்ட கரைசலாக உருவாகிறது.

## தீமைகள்
தோல், கண்கள் மற்றும் சுவாசக் குழாயில் கடுமையாக எரிச்சலூட்டும். உள்ளிழுக்கப்பட்டாலோ அல்லது விழுங்கப்பட்டாலோ இச்சேர்மம் புளோரைடின் நச்சுத்தன்மையை ஏற்படுத்தும்.
 
## மேற்கோள்கள்

பகுப்பு:சோடியம் சேர்மங்கள்
பகுப்பு:புளோரின் சேர்மங்கள்
பகுப்பு:தைட்டானியம்(IV) சேர்மங்கள்
தைட்டானியம் சிலிக்கான் கார்பைடு

**தைட்டானியம் சிலிக்கான் கார்பைடு** (*Titanium silicon carbide*) என்பது  Ti3SiC2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம், சிலிக்கான், கார்பன் ஆகிய தனிமங்கள் சேர்ந்து இச்சேர்மம் உருவாகிறது. உலோகங்களின் பண்புகளையும் பீங்கானின் பண்புகளையும் இச்சேர்மம் வெளிப்படுத்துகிறது. மேக்சு கட்டம் எனப்படும் அடுக்கு நிலை அறுகோண கார்பைடுகளில் இதுவும் ஒன்றாகும். 
 
## மேற்கோள்கள்

## மேலும் வாசிக்க
*
*

பகுப்பு:தைட்டானியம் சேர்மங்கள்
பகுப்பு:சிலிக்கான் சேர்மங்கள்
பகுப்பு:கார்பைடுகள்
சுவப்னா பட்கர்

**சுவப்னா பட்கர்** (*Swapna Patker*) என்பவர் ஒரு பெருநிறுவன பயிற்சியாளர் ,  வணிகப் பெண்மணி ஆவார். 2015 ஆம் ஆண்டு சிவசேனா நிறுவனர் பாலாசாஹேப் தாக்கரேயின் வாழ்க்கை வரலாற்று திரைப்படமான *பால்கடு* என்ற மராத்தி திரைப்படத்தை தயாரித்ததற்காக நன்கு அறியப்பட்டவர். இவர் திரைப்படத் தயாரிப்பு நிறுவனமான தி ராயல் மராத்தா என்டர்டெயின்மென்ட்டின் தலைமை நிர்வாக இயக்குநராக உள்ளார். அவர் டி.என்.ஜி டைம்சின் நிறுவனரும், ஆசிரியரும் ஆவார். இது அரசியல், வணிகம், விளையாட்டு, பொழுதுபோக்கு தொடர்பான செய்திகளை உள்ளடக்கிய ஒரு இணைய செய்தி வலைவாசலாகும். சுவப்னா பட்கர்  2013 இல் வெளியான *ஜீவன் பண்டா*, என்ற மராத்தி மொழி சுய முன்னேற்றப் புத்தகத்தின் ஆசிரியர் ஆவார்.

## பெருநிறுவன பயிற்சியாளராக
சுவப்னா பட்கர் மும்பையைச் சேர்ந்த பெருநிறுவன பயிற்சியாளர் மற்றும் "உடல் நல ஆலோசகர்" ஆவார். இவர் **மைண்ட்வொர்க்ஸ் டிரெய்னிங் சிஸ்டம்ஸ்** என்னும் ஒரு ஆரோக்கிய மையம் மற்றும் இணைய வழி ஆலோசனை மற்றும் பயிற்சி அமைப்பை நிறுவினார். **டாக்டர். ஸ்வப்னா பட்கர்** குழந்தைகள், பெரியவர்கள், வளரிளம் பருவத்தினருக்கான ஆலோசனைகளில் நிபுணத்துவம் பெற்றவர். இவர் உணர்ச்சிகளைக் கையாளுதல், போதை மருந்து, இணையருக்கிடையிலான உறவு ஆலோசனை ஆகியவற்றில் கவனம் செலுத்துகிறார். மேலும் குழந்தைகள், பெற்றோர்கள், பெருநிறுவனங்களுக்கான ஆரோக்கிய பயிற்சியில் இவர் நிபுணத்துவம் பெற்றவராக உள்ளார். இவர்  கனவு ஆய்வாளராக, அவர் ஒருவரின் சொந்த கனவுகளுக்கான விளக்கம் மற்றும் அறிவாற்றல் (CBT) மற்றும் உணர்ச்சி (REBT) சிகிச்சைகளைப் பயன்படுத்துவதன் மூலம் நடப்பு வாழ்க்கை சிக்கல்களுக்கு அவற்றைப் பயன்படுத்துவதன் மூலம் வழிகாட்டுகிறார். இந்தியாவில் லைஃப் கோச்சிங் பயிற்சியை நடத்தி வருகிறார்.

## எழுத்தாளராக
மனப் பயிற்சியைத் தவிர, பிற படைப்புத் துறைகளிலும் சுவப்னா பட்கர் தீவிரமாக இருக்கிறார். *ஜிவன்ஃபுண்டா* என்ற புத்தகத்தை இவர் எழுதியுள்ளார்.  ஒவ்வொரு மாதமும் 'கார்ப்பரேட் இந்தியா' பத்திரிகையில் இவர் எழுதி வந்துள்ளார்.  இவர் டைனிக் சமனாவில் *கார்ப்பரேட் மந்திரம்* & *அதவ்த்யாச்சா மனுஸ்* என்ற பத்திகளை எழுதிவந்துள்ளார்.

## தயாரிப்பாளராக
2015 ஆம் ஆண்டில், தி ராயல் மராத்தா என்டர்டெயின்மென்ட் என்ற பதாகையின் கீழ், சுவப்னா பட்கர் மறைந்த பால் தாக்கரேயின் வாழ்க்கை வரலாற்றுத் திரைப்படமான பால்கடு என்ற மராத்தி மொழித் திரைப்படத்தைத் தயாரித்தார். படத்திற்கு பாடல் வரிகளையும் எழுதினார்.

## உணவக உரிமையாளராக
ஒரு பெண் தொழில்முனைவோராக, இவர் மும்பையில் பல சமையல் மற்றும் சிறந்த உணவு குடும்ப உணவகமான *Saffron 12 ஐ* நிறுவினார். 12 மார்ச் 2013 அன்று, சாப்ரான் 12 வெளியீட்டு விழாவில், சஞ்சய் தத், பப்பி லஹரி, ஹ்ரிஷிதா பட், முதாசிர் அலி, தாஜ்தர் அம்ரோஹி, சுரேஷ் வாட்கர், வைப் பத்மா, தலிப் தஹில், கேரி ரிச்சர்ட்சன், முரளி சர்மா ஆகியோர் விருந்தினர்களாகக் காணப்பட்டனர்.

## தனிப்பட்ட வாழ்க்கை
இவர் போலி மருத்துவப் பட்டம் பெற்ற வழக்கில் 2021 சூன் 8  அன்று மும்பையில் பாந்த்ரா காவல்துறையினரால்  கைது செய்யப்பட்டார். தான் கைது செய்யப்பட்டதை "பழிவாங்கும் கைது" என்று பட்கர் குற்றம் சாட்டினார். பம்பாய் உயர் நீதிமன்றம் 27 சூன் 2021 அன்று பட்கருக்கு ஜாமீன் வழங்கியது

## மேற்கோள்கள்

## வெளி இணைப்புகள்

* 
* 

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் சமூக அறிவியலாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:1982 பிறப்புகள்
பகுப்பு:மராத்தி எழுத்தாளர்கள்
பகுப்பு:மராத்தியர்கள்
பகுப்பு:வாழும் மக்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:இந்திய மனநல மருத்துவர்கள்
ஷெ மக்கள்

**ஷெ மக்கள்** (She people) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர்.

இவர்கள் பெரும்பாலும் சீனாவின் புஜியான், ஜெஜியாங், ஜியாங்சி, அன்ஹுய் மற்றும் குவாங்டாங் மாகாணங்களில் வசிக்கின்றனர் . தைவானில் ஹக்கா சிறுபான்மை மக்களிடையே சில ஷெ மக்கள் வாழ்கின்றனர்.

## மொழிகள்
புஜியான், ஜெஜியாங் மற்றும் ஜியாங்சி மாகாணங்களில் உள்ள ஏறத்தாழ நான்கு இலட்சம் பேர் ஷெ சீன மொழி பேசுகின்றனர். இது கேசிய மொழியுடன் தொடர்புடைய ஓர் வகைப்படுத்தப்படாத சீன மொழி வகையாகும். குவாங்டாங் மாகாணத்தில் உள்ள ஷெ மக்கள் ஹ்மாங்-மியன் மொழியைப் பேசுகிறார்கள்.

## வரலாறு
ஷெ மக்கள் குவாங்டாங்கின் ஆரம்பகால குடியேறியவர்களில் இனக்குழுக்களில் ஒன்றாவர். இவர்கள் புதிய கற்காலத்தில் மீன்பிடிக்க ஆழமற்ற கரை பகுதிகளில் குடியேறியதாக கருதப்படுகிறது. போரிடும் நாடுகளின் காலத்தில், யுயெட் மக்கள் தெற்கு நோக்கி நகர்ந்த பிறகு, வளங்களுக்காக இரு மக்களிடையே கடுமையான போட்டி உருவானது. மிங்-கிங் வம்சங்களின் ஆட்சியின் போது, ஷி மக்கள் வடக்கு புஜியானில் உள்ள தங்கள் தாயகத்தை விட்டு வெளியேறி, பிறகு ஜெஜியாங்கின் தெற்குப் பகுதி மற்றும் யாங்சி நதி பகுதியில் உள்ள மலை பகுதிகளுக்கு சென்று குடியேறினர்.

## மேற்கோள்கள்

பகுப்பு:சீனாவின் இனக்குழுக்கள்
ஆர். பக்கிரிசாமி (நடிகர்)

**ஆர். பக்கிரிசாமி** என்பவர் தமிழ் திரைப்பட நடிகர் ஆவார். இவர் எதிர்நாயகனாவும, நகைச்சுவை கதாப்பாத்திரங்களிலும் நடித்துள்ளனர். மார்டன் திரையரங்கம் தயாரித்த பெரும்பான்மை திரைப்படங்களில் நடித்துள்ளார். 

நடிகை அஞ்சலி தேவி தயாரித்த *அடுத்த வீட்டுப் பெண்* திரைப்படத்தில் சங்கீத ஆசிரியர் நடித்தார். அக்கதாப்பாத்திரம் பெரிய புகழை ஈட்டுத்தந்தது.

## திரைப்படங்கள்
# ஆசை, 
# காதலித்தால் போதுமா, 
# கலாட்டா கல்யாணம், க்ஷ
# கருந்தேழ் கண்ணாயிரம், 
# அனாதை ஆனந்தன், 
# ஜஸ்ரிஸ் விஸ்வநாத், 
# மகளே உன் சமத்து, 
# கடன் வாங்கி கல்யாணம், 
# தரிசனம், காவல் தெய்வம், 
# நீதி, 
# வல்லவனுக்கு வல்லவன், 
# சொந்தம்,
# துணிவே தோழன் [1980], 
# கைதியின் காதலி [1963] , 
# அனாதை ஆனந்தன் [1970], 
# “துள்ளி ஓடும் புள்ளிமான்” [1971], 
# வல்லவன் வருகிறான் [1979], 
# அலாவுதீனும் அற்புத விளக்கும் [1957] பொண்ணுக்கேத்த புருஷன் [1992], 
# கரிமேடு கருவாயன் [1985], 
# கீதா ஒரு செண்பகப் பூ [1980],
# ”பெற்ற மகனை விற்ற அன்னை” [1958], 
# மரகதம் [1959, 
# ’பிராயச்சித்தம்’ [1976], 
# பெண்ணை நம்புங்கள் [1973]

பகுப்பு:தமிழ் நகைச்சுவை நடிகர்கள்
விரிவுரை

thumb| ஆத்திரேலியப் பாதுகாப்புப் படை அகாதமியில் விரிவுரை
thumb| பதினான்காம் நூற்றாண்டின் மத்தியில் இத்தாலியில் உள்ள போலோக்னா பல்கலைக்கழகத்தில் சொற்பொழிவு நிகழ்த்தப்படும் போது
**விரிவுரை** (Lecture  வாசித்தல்) என்பது ஒரு குறிப்பிட்ட பாடத்தைப் பற்றிய தகவல்களை வழங்க அல்லது மக்களுக்கு கற்பிப்பதனை நோக்கமாகக் கொண்ட ஒரு வாய்வழி விளக்கக்காட்சி ஆகும். எடுத்துக்காட்டாக பல்கலைக்கழகம் அல்லது கல்லூரிப் பேராசிரியர்களது கற்பித்தல் முறை . இவை முக்கியமான தகவல், வரலாறு, பின்னணி, கோட்பாடுகள் மற்றும் சமன்பாடுகளை வெளிப்படுத்தப் பயன்படுகிறது. ஒரு அரசியல்வாதியின் பேச்சு, ஒரு அமைச்சரின் பிரசங்கம் அல்லது ஒரு வணிக ரீதியிலான விற்பனை விளக்கக்காட்சி ஆகியவை விரிவுரை வடிவத்தின் ஒத்ததாக இருக்கலாம். வழக்கமாக விரிவுரையாளர் ஓர் அறையின் முன்புறத்தில் நின்று விரிவுரையின் உள்ளடக்கத்துடன் தொடர்புடைய தகவல்களை வாசிப்பார்.

விரிவுரைகள் முறையில் கற்பித்தல் நடைபெறுவது விமர்சிக்கப்பட்டாலும், பல்கலைக்கழகங்கள் தங்கள் பெரும்பான்மையான படிப்புகளுக்கு மாற்றுக் கற்பித்தல் முறைகளைக் கண்டறியவில்லை.  விரிவுரை என்பது முக்கியமாக ஒரு வழித் தொடர்பு முறையாகும் என்று விமர்சகர்கள் சுட்டிக்காட்டுகின்றனர், இது பெரும்பான்மையான பார்வையாளர்களின் பங்கேற்பை உள்ளடக்காத செயலற்ற கற்றலைச் சார்ந்துள்ளது. எனவே, விரிவுரை என்பது பெரும்பாலும் செயல்வழிக் கற்றலுடன் முரண்படுகிறது. திறமையான பேச்சாளர்களால் வழங்கப்படும் விரிவுரைகள் மிகவும் ஊக்கமளிக்கும்; குறைந்த பட்சம், விரிவுரைகள் ஒரு குறிப்பிட்ட துறைக்கு அதிக எண்ணிக்கையிலான மாணவர்களை அறிமுகப்படுத்துவதற்கான விரைவான, மலிவான மற்றும் திறமையான வழியாக கல்விக் கூடங்களில் கருதப்படுகிறது.

## சொற்பிறப்பியல்
thumb| கோலன் லெவின் ஒரு திட்டவட்டமான பக்கத்தைப் பயன்படுத்தி விரிவுரை செய்கிறார்
"விரிவுரை" என்ற பெயர்ச்சொல் 14 ஆம் நூற்றாண்டிலிருந்து தொடங்குகிறது, இலத்தீன் சொல்லான *லெகெரே* என்பதற்கு படிப்பது என்று பொருளாகும். 16 ஆம் நூற்றாண்டில், கல்வி தொடர்பாக வழங்கப்படும்  வாய்வழி விரிவுரை என பொருள்பட்டது. "*லெக்டர்ன்*" என்ற பெயர்ச்சொல் விரிவுரையாளர்கள் பயன்படுத்தும் வாசிப்பு மேசையைக் குறிக்கிறது.

## மேற்கோள்கள்


## வெளி இணைப்புகள்

* Short and sweet: Technology shrinks the lecture (தி க்ரோனிகல் ஆஃப் ஹையர் எஜுகேஷன், ஜூன் 20, 2008)
பகுப்பு:கல்விச் சொல்லியல்
பகுப்பு:கல்வி உளவியல்
பகுப்பு:தொடர்பாடல்
பல்கலைக்கழக நுழைவுத் தேர்வு

வலது|thumb| ஆக்சுபோர்டில் உள்ள செல்டோனியன் அரங்கில் பதின்நிலை விழாவிற்கு வருகை தரும் மாணவர்கள்
**பல்கலைக் கழக நுழைவுத் தேர்வு** (Matriculation) என்பது ஒரு பல்கலைக்கழகத்தில் நுழைவதற்கான முறையான செயல்முறை அல்லது பதின்நிலைத் தேர்வு போன்ற சில கல்வித் தேவைகளைப் பூர்த்தி செய்வதன் மூலம் பல்கலைக்கழகங்களில் நுழைவதற்குத் தகுதி பெறுவதனைக் குறிப்பதாகும்.

## இந்தியா
இந்தியாவில், பதின்நிலை (*மெட்ரிகுலேசன்*) என்பது பத்தாம் வகுப்பின் இறுதி முடிவுகளைக் குறிக்க பொதுவாகப் பயன்படுத்தப்படும் ஒரு சொல்லாகும். மேலும், நடுவண் இடைநிலைக் கல்வி வாரியம் அல்லது மாநில வாரியத் தேர்வுகளில் தேர்ச்சி பெறுவதன் மூலம் பெறப்படும் தகுதி, " பதின்நிலைத் தேர்வுகள்" எனப்படுகிறது.

பிரித்தானியாவின் இந்தியப் பேரரசு காலம் முதலே 10 மற்றும் 12 ஆம் வகுப்புப் தேர்வுகளுக்கு முறையே பல்கலைக்கழக நுழைவுத் தேர்வு மற்றும் இடைநிலைத் தேர்வு போன்ற சொற்களைப் பயன்படுத்துகிறது. இருப்பினும் இங்கிலாந்தில் இந்த விதிமுறைகள் 'O' அல்லது அடிப்படை நிலைத் தேர்வுகள் (தற்போது GCSE என அழைக்கப்படுகின்றன) என அழைக்கப்படுகிறது.

அறிவியல் பாடங்கள் ஆங்கில மொழியில் கற்பிக்கப்படுகின்றன. அதே நேரத்தில் பிராந்திய மொழிகளும் விருப்ப மொழியாக உள்ளது. பதின்நிலை அல்லது 10 ஆம் வகுப்பில் தேர்ச்சி பெறும் பெரும்பாலான மாணவர்கள் 15-16 வயதுடையவர்களாக உள்ளனர். இந்தத் தேர்வில் தேர்ச்சி பெற்ற பிறகு, ஒரு மாணவர் மேல்நிலைப் பள்ளியில் தொடரலாம். 12 ஆம் வகுப்பில் தேர்ச்சி பெறும் பெரும்பாலான மாணவர்கள் 17-18 வயதுடையவர்களாவர். நடுவண் இடைநிலைக் கல்வி வாரியம் மற்றும் ICSE வாரியங்கள் தேசிய அளவில் பன்னிரண்டாம் வகுப்பு படிப்புகளை நடத்துகின்றன, அதே நேரத்தில் மாநில வாரியங்கள் மாநில அளவில் செயல்படுகின்றன. அடிப்படை பாடத்திட்டம் CBSE ஆல் பரிந்துரைக்கப்பட்டாலும் இந்தியாவில் உள்ள பல்வேறு பல்கலைக்கழகங்களில் நுழைவதற்கான அனைத்து போட்டித் தேர்வுகளும் நடுவன் வாரியப் பாடத்திட்டத்தை அடிப்படையாகக் கொண்டவையாகும்.  NTSE,  NSO, NSTSC போன்ற பதின்நிலைத் தேர்வுகளில் பங்கேற்கும் மாணவர்களுக்கு பல்வேறு உதவித்தொகைகளும் வழங்கப்படுகின்றன.

## மேற்கோள்கள்


## வெளி இணைப்புகள்

* 
பகுப்பு:சீர்தரப்படுத்தப்பட்ட தேர்வுகள்
பகுப்பு:கல்விச் சொல்லியல்
உருபீடியம் அறுபுளோரோதைட்டனேட்டு

**உருபீடியம் அறுபுளோரோதைட்டனேட்டு** (*Rubidium hexafluorotitanate*) என்பது  Rb2TiF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம், புளோரின், தைட்டானியம் ஆகிய தனிமங்கள் சேர்ந்து இச்சேர்மம் உருவாகிறது.
 
## இயற்பியல் பண்பு
உரூபிடியம் அறுபுளோரோதைட்டனேட்டு தூளாக உருவாகிறது.. 
 
## மேற்கோள்கள்

பகுப்பு:உருபீடியம் சேர்மங்கள்
பகுப்பு:தைட்டானியம்(IV) சேர்மங்கள்
பகுப்பு:புளோரின் சேர்மங்கள்
தென்சீனா

**தென் சீனா** (*South China*, ) என்பது சீனாவின் தெற்கு எல்லையிலுள்ள நிலப்பகுதிகளைக் குறிக்கிறது. இப்பகுதி மிகவும் கலாச்சார முக்கியத்துவம் பெற்ற பகுதியாகும். இப்பகுதியிலேயே பல தற்காப்புக் கலைகள் தோன்றின. இருப்பினும், குறிப்பிடதகுந்த சிறப்பு யாதெனில், இங்கு வாழும் மக்களில் பெரும்பான்மையர் சீர்தரமுள்ள சீனமொழியைப் பேசுபவர்கள் அல்ல. இங்குள்ள மக்களின் மொழி, கண்டோனீயம் என்பதாகும்.  குவாங்சி நிலப்பகுதியில் பல்வேறு சிறுபான்மை இனக்குழு மக்கள் வாழ்கின்றனர்.

## இவற்றையும் காணவும்
* கிழக்கு சீனா
* நடு சீனா
* வடகிழக்கு சீனா
* வடமேற்கு சீனா
* தென்கிழக்கு சீனா
* தென்மேற்கு சீனா

## மேற்கோள்கள்


பகுப்பு:சீன மொழிகள்
பகுப்பு:சீனாவின் பகுதிகள்
கெலாவோ மக்கள்

**கெலாவோ மக்கள்** (Gelao people) என்பது சீனா மற்றும் வியட்நாம் நாடுகளில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர் இனக்குழுவினர் ஆவர். இருப்பினும், பல கெலாவோ மக்கள் சீன அரசாங்கத்தால் யி, மியாவோ மற்றும் சுவாங் என வேறு பிரிவினருடன் அடையாளம் காணப்படுகின்றனர்.

சீனாவில் ஏறத்தாழ நான்கரை இலட்சம் கெலாவோ மக்கள் உள்ளனர். இவர்கள் பெரும்பாலும் குய்சோவின் மேற்குப் பகுதியில் உள்ள வுச்சுவான் கெலாவ் மற்றும் மியாவ் தன்னாட்சி மாகாணங்களிலும், ஜூனியில் உள்ள தாவோஜென் கெலாவ் மற்றும் மியாவ் தன்னாட்சி கவுண்டி போன்ற கெலாவ் தன்னாட்சி மாகாணங்களிலும் காணப்படுகின்றனர். இந்த மக்களில் சிலர் மேற்கு குவாங்சி (லாங்லின் தன்னாட்சி மாகாணம்), தென்கிழக்கு யுன்னான் மற்றும் தெற்கு சிச்சுவான் ஆகிய இடங்களில் வாழ்கின்றனர். வியட்நாமில் கெலாவோ மக்கள் ஒரு அதிகாரப்பூர்வ இனக்குழுவினராக உள்ளனர். அங்கு ஏறத்தாழ மூன்றாயிரம் கெலாவோ மக்கள் வாழ்கின்றனர். இவர்கள் பெரும்பாலும் ஹா ஜியாங் மாகாணத்தின் கார்ஸ்ட் பீடபூமியில் வசிக்கின்றனர்.

## வரலாறு
கெலாவோ மக்கள் பெரும்பாலும் குயிசூ மாகாணத்தின் பழங்குடியினராகக் கருதப்படுகிறார்கள். கெலாவோ மக்களின் மூதாதையர்கள் பண்டைய யெலாங்கில் வாசித்த ராவ் மக்கள் என கருதப்படுகின்றது. 

## மொழி
கெலாவோ மக்கள் பேசும் மொழிகள் கிரா-டாய் மொழி குடும்பத்தைச் சேர்ந்தவை. இன்று இவர்களில் ஒரு சிறுபான்மையினர் மட்டுமே இன்னும் இந்த மொழியைப் பேசுகிறார்கள். பல்வேறு கெலாவோ பேச்சுவழக்குகள் ஒன்றுக்கொன்று வித்தியாசமாக இருப்பதால், மாண்டரின் மொழி ஒரு பொது மொழியாகப் பயன்படுத்தப்பட்டு, இப்போது கெலாவோ மக்கள்  பேசும் மொழிகளில் ஒன்றாக இருக்கிறது. மற்ற மொழிகளில் ஹுமாங்க், நுவோசு மற்றும் போயி ஆகியவையும் பயன்படுத்தப்படுகின்றன.

## கலாச்சாரம்
ஆண்களின் பாரம்பரிய உடைகள் ஒரு நீளக்கை சட்டை மற்றும் நீண்ட கால்சட்டை ஆகியவற்றைக் கொண்டது. பெண்கள் ஜாக்கெட்டுகள் மற்றும் குறுகிய பாவாடைகளை அணிகிறார்கள். இந்த பாவாடைகள் மூன்று பகுதிகளாகப் பிரிக்கப்படுகின்றன: முதல் பகுதி சிவப்பு நிறத்தால் ஆனது, மற்ற இரண்டு பகுதிகள் முறையே கருப்பு மற்றும் வெள்ளை நிற துணியால் அலங்கரிக்கப்படுகிறது. சில சமயங்களில் பெண்கள் நீண்ட தாவணியை அணிவார்கள்.

கெலாவோ மக்களின் பாரம்பரிய இசையில் *ஜியாவோஹு* (; பின்யின் : ஜியோஹோ) எனப்படும் மாட்டுக் கொம்பிலிருந்து செய்யப்பட்ட இரண்டு சரங்கள் கொண்ட பிடில் போன்ற ஓர் இசைக்கருவி பயன்படுத்தப்படுகிறது.

கெலாவோ மக்களின் இலக்கியங்கள் பொதுவாக  நாட்டுப்புற கவிதைகள் மற்றும் பழமொழிகள் போன்றவற்றை உள்ளடக்கிய வாய்வழி இலக்கியங்களாகும். இவர்களின் பழங்கால நாட்டுப்புறப் பாடல்கள் வெவ்வேறு எண்ணிக்கையிலான சொற்களின் நீண்ட மற்றும் குறுகிய வாக்கியங்களைக் கொண்டிருக்கின்றன. கடந்த இருநூறு அல்லது முந்நூறு ஆண்டுகளில், இவர்களின் இலக்கியங்கள் பல சீன மொழியிலிருந்து வார்த்தைகளையும் சொற்றொடர்களையும் கடன் வாங்கியுள்ளது.

இவர்கள் பெரும்பாலும் தாவோயிச சமயத்தை கடைபிடிக்கின்றனர். இவர்களில் ஒரு குறிப்பிடத்தக்க  சிறுபான்மையினர் ஆனால் பௌத்த சமயத்தை கடைபிடிக்கின்றனர்.

## மேற்கோள்கள்

* Hoàng Thị Cáp. 2013. *Văn hoa dân gian của người Cơ Lao Dỏ* . ஹனோய்: Nhà xuất bản văn hoa thông tin.

பகுப்பு:வியட்நாம் இனக்குழுக்கள்
பகுப்பு:சீனாவின் இனக்குழுக்கள்
அல்லியம் ஓலேரேசியம்

**அல்லியம் ஓலேரேசியம்** (தாவரவியல் பெயர்: *Allium oleraceum, field garlic*) என்பது பூண்டு இனங்களில் ஒன்றாகும். இவ்வினம் இது ஐரோவாசியாவின் அகணியத் தாவரம் ஆகும். துருக்கியில் இவ்வினம் காணப்படுவதாகவும் குறிப்புகள் உள்ளன. இது காடுகளின் உலர்ந்த நிலப்பகுதிகளில்  உயரம் வரை வளரும் இயல்புடையாக உள்ளது.

## மேற்கோள்கள்

பகுப்பு:பூண்டு வகைகள்
பகுப்பு:தாவரவியல் பெயருடையக் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
சத்ய பால்

**சத்ய பால்** (*Satya Paul*) என்பது 1 ஏப்ரல் 1985-இல் நிறுவப்பட்ட இந்திய அச்சுகளுக்கு அறியப்பட்ட இந்திய வடிவமைப்பாளர் முத்திரை ஆகும். இந்த வணிக சின்னம் இப்போது இந்தியா முழுவதும் உள்ளது. இது வடிவமைப்பாளர் சத்ய பால் என்பவரால் நிறுவப்பட்டது. சஞ்சய் கபூர் (நிறுவனர் - ஜெனிசிசு சொகுசு) மற்றும் பாலின் மகன் புனித் நந்தா (2010 வரை ச*த்யா பால் கிரியேட்டிவ்* இயக்குநர்) ஆகியோரால் இயக்கப்பட்டது.

இந்த முத்திரையின் நிறுவனர் சத்ய பால், சனவரி 6, 2021 அன்று கோவையில் காலமானார்.

## தயாரிப்புகள்
சத்ய பால் தயாரிப்பு வரிசையில் பெண்களுக்கான வடிவமைப்பு உடைகள் பெரும்பாலும் புடவைகள், குர்தாக்கள், கைப்பைகள், தாவணிகள் மற்றும் கழுத்துப் பட்டை, இடிப்பு பட்டை, பணப்பைபோன்ற ஆண்களுக்கான அணிகலன்களும் உள்ளன.  

## வடிவமைப்பு ஒத்துழைப்பு
மார்பகப் புற்றுநோய்க்கான *திங்க் பிங்க்-விழிப்புணர்வு* பிரச்சாரத்திற்காக மும்பையின் டாட்டா நினைவு மைய மருத்துவமனையுடன் பெண்கள் புற்றுநோய் முன்முயற்சிக்காக சத்ய பால் கைகோர்த்தார். மார்பக புற்றுநோயை எதிர்த்துப் போராடி உயிர் பிழைத்த மும்பை சமூகவாதியும், பரோபகாரருமான தேவிகா போஜ்வானியின் சிந்தனையில் உருவானது இந்தத் திட்டம். புற்றுநோயை எதிர்த்துப் போராடும் பெண்களின் வலிமையையும் போராட்டத்தையும் குறிக்கும் வகையில் *'ரே ஆப் ஹோப்*' என்ற சிறப்புத் திட்டத்துடன் உருவாக்கப்பட்டது.

2006-இல், இந்த வணிக முத்திரை உலக வன நிதியத்துடன் இணைந்து அழிந்து வரும் உயிரினங்களின் சேகரிப்பை அறிமுகப்படுத்தியது.

2003ஆம் ஆண்டில், சத்ய பால் சையது ஐதர் ராசாவின் நான்கு ஓவியங்களை உருமாற்றம் செய்து வரையறுக்கப்பட்ட பதிப்பு பட்டுத் துணிகளில் மீண்டும் உருவாக்கினார்.

## மேற்கோள்கள்

பகுப்பு:இந்திய வகைக்குறிகள்
மலாயா பல்கலைக்கழக நிபுணத்துவ மையம்

**மலாயா பல்கலைக்கழக நிபுணத்துவ மையம்** (மலாய்:*Pusat Pakar Universiti Malaya*; ஆங்கிலம்:*Universiti Malaya Specialist Centre*) (**UMSC**) என்பது மலேசியாகோலாலம்பூரில் அமைந்துள்ள மலாயா பல்கலைக்கழகத்தின் மருத்துவ மையம் ஆகும். மலேசியாவில் உள்ள முன்னணி தனியார் மருத்துவமனைகளில் மலாயா பல்கலைக்கழக நிபுணத்துவ மையமும் ஒன்றாக அறியப்படுகிறது.

பொதுத் துறையிலிருந்த சிறந்த மருத்துவ நிபுணர்கள், தனியார் மருத்துவத் துறைக்குப் புலம் பெயர்வதைத் தடுப்பதற்கான முயற்சியாக, 1998-ஆம் ஆண்டில் மலாயா பல்கலைக்கழகம் மற்றும் அதன் மருத்துவத் துறையினால் இந்த நிபுணத்துவ மையம் நிறுவப்பட்டது.

## பொது

நாட்டின் முதன்மையான நிபுணத்துவ மருத்துவமனையாகக் கருதப்படும் இந்த மருத்துவ மையத்தில் 270-க்கும் மேற்பட்ட பல்துறை மருத்துவ நிபுணர்கள்; பேராசிரியர்கள் உள்ளனர். சிக்கலான மருத்துவம் மற்றும் அறுவை சிகிச்சைகளை நவீனத் தொழில்நுட்பத்தின் வழியாக தீர்வு காண்கின்றனர். இந்த நிபுணத்துவ மருத்துவமனையில் 40 சிகிச்சை அறைகள்; 99 படுக்கைகள்; மற்றும் நான்கு பல் மருத்துவ அறைகளும் உள்ளன.

1998-ஆம் ஆண்டில் நிறுவப்பட்ட இந்த மையம், தொடக்கத்தில் மலாயா பல்கலைக்கழக மருத்துவ மையத்தில் (*Universiti Malaya Medical Centre*) அமைந்திருந்தது. 2007-ஆம் ஆண்டில் தன் சொந்த கட்டிடத்திற்கு மாற்றப்பட்டது. மலாயா பல்கலைக்கழக மருத்துவ மையம் தான் மலேசியாவின் மிகப்பெரிய கற்பித்தல் மருத்துவமனை ஆகும்; மற்றும் மலேசியாவின் பழமையான மருத்துவப் பள்ளியாகவும் கருதப்படுகிறது.

## மேலும் காண்க

* மலாயா பல்கலைக்கழகம்
* மலாயா பல்கலைக்கழக மருத்துவ மையம்
* மலேசியப் பல்கலைக்கழகங்களின் பட்டியல்
*** [[மலேசிய மருத்துவமனைகளின் பட்டியல்]]**

## மேற்கோள்கள்

## வெளி இணைப்புகள்

பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:பெட்டாலிங் ஜெயா‎‎
பகுப்பு:மலேசிய மருத்துவமனைகள்‎‎
இராஜா இராம் மோகன் இராய் விருது

**இராஜா இராம் மோகன் இராய் விருது** (**Raja Ram Mohan Roy Award**) என்பது இந்தியாவில் பத்திரிகைத் துறையில் சிறந்து விளங்குபவர்களுக்கு இந்தியப் பத்திரிக்கையாளர் மன்றத்தினால் ஆண்டுதோறும் வழங்கப்படும் விருது ஆகும். இந்தியாவின் தேசிய பத்திரிக்கை தினமான நவம்பர் 16 அன்று புது தில்லியில் நடக்கும் வருடாந்திர நிகழ்வில் இந்த விருது வழங்கப்படுகிறது. இது 2012ஆம் ஆண்டில் இந்தியப் பத்திரிக்கையாளர் மன்றத்தினால் பல்வேறு துறைகளில் "பத்திரிக்கைத் துறையில் சிறந்து விளங்குவதற்கான தேசிய விருது" ஆகும். மேலும் 2013ஆம் ஆண்டு முதல் வழங்கப்படுகிறது. விருது கிராமப்புற பத்திரிகை, மேம்பாட்டு அறிக்கை, புகைப்பட பத்திரிகை, சிறந்த செய்தித்தாள், விளையாட்டு அறிக்கை, பாலின அடிப்படையில் பல பிரிவுகளின் கீழ் வழங்கப்படுகிறது.

முதல் இராஜா இராம் மோகன் இராய் விருதினைப் பெற்றவர் இந்தியா டுடேயின் சந்தோசு குமார் மற்றும் மலையாள மனோரமாவின் சி. கே. சிவானந்தன் ஆகியோருக்கு புலனாய்வு இதழியல் துறையில் சிறந்த பங்களிப்பைப் பாராட்டி வழங்கப்பட்டது. இந்த விருதானது ஒரு பத்திரிகையாளர் பத்திரிகையில் பெறக்கூடிய இந்தியாவின் மிகவும் மதிப்புமிக்க விருதாகக் கருதப்படுகிறது. 2020ஆம் ஆண்டு வரை மொத்தம் 8 நபர்களுக்கு விருது வழங்கப்பட்டுள்ளது.

2020-ஏ. பி. கே. பிரசாத்.

## மேற்கோள்கள்

பகுப்பு:இந்திய விருதுகள்
வண்ணான்குளம் (முல்லைத்தீவு)

**வண்ணான்குளம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தெற்கே முல்லைத்தீவு நகரிற்கு அண்மையில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
தாண்டலம் ஆர்சனைடு

**தாண்டலம் ஆர்சனைடு** (*Tantalum arsenide*) என்பது TaAs  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாண்டலம் மற்றும் ஆர்சனிக்கு தனிமங்கள் சேர்ந்து இச்சேர்மம் உருவாகிறது. கோனத் தீர்வு ஒளியுமிழ்வு நிறமாலையியலால் அடையாளம் காணப்பட்டு வகைப்படுத்தப்பட்ட முதல் இடவியல் வெயில் அரையுலோகம் என்பது குறிப்பிடத்தக்கதாகும்.
 
## கட்டமைப்பு
a = 3.44 Å மற்றும் c = 11.65 Å ஆகிய அணிக்கோவை அளவுருக்களுடன் உடல் மையம் கொண்ட நாற்கோண அலகு செல்லில் I41md என்ற இடக்குழுவில் தாண்டலம் ஆர்சனைடு படிகமாகிறது. 

## தயாரிப்பு
TaAs2 சேர்மத்தை 900 °செல்சியசு வெப்பநிலையில் சிதைப்பதன் மூலம் TaAs தயாரிக்கப்படுகிறது.  தனிமநிலை முன்னோடிகள் மற்றும் அயோடினை போக்குவரத்து முகவராகப் பயன்படுத்தி இரசாயன நீராவி கடத்தல் மூலம் தாண்டலம் ஆர்சனைடுகளின் பெரிய ஒற்றை படிகங்களும் தயாரிக்கப்பட்டுள்ளன.:
::TaI5 (g) + AsI3 (g) ↔ TaAs (s) + 4 I2 (g)
 
## மேற்கோள்கள்

பகுப்பு:தாண்டலம் சேர்மங்கள்
பகுப்பு:ஆர்சனிக்கு சேர்மங்கள்
புண்ணியபூசண்

**புண்ணியபூசன்** (*Punyabhushan*) (, மொழிபெயர்ப்பு: *ஜூவல் ஆஃப் புனே* ) என்பது ஒவ்வொரு ஆண்டும் இந்தியாவின் மகாராட்டிரா மாநிலம் புனே நகரத்தில் சிறப்பு பொது விழாவில் கலை, இசை, கலாச்சாரம், அறிவியல், தொழில், சமூக சேவை, அல்லது விளையாட்டுத் துறையில் சிறந்த ஆளுமைக்கு வழங்கப்படும் விருதாகும்.

இந்தியப் புரட்சித் தியாகிகளான பகத் சிங், சுக்தேவ் மற்றும் ராஜகுரு ஆகியோரின் நினைவாக ஒவ்வொரு ஆண்டும் மார்ச் 23 அன்று புண்ணியபூசண் அறக்கட்டளையால் இந்த விருது வழங்கப்படுகிறது.

## விருது பெற்றவர்களின் பட்டியல்
பின்வரும் நபர்கள் புண்ணியபூசண் விருதுகளைப் பெற்றுள்ளனர்.

## மேற்கோள்கள்

பகுப்பு:இந்திய விருதுகள்
அடூர் பவானி

**அடூர் பவானி** (*Adoor Bhavani*) (1927 - 25 அக்டோபர் 2009) இந்தியத் திரைப்படத்துறையில் மலையாள சினிமாவில் பணியாற்றிய இந்திய நடிகை ஆவார். இவர் இராமு காரியத் இயக்கிய தேசிய விருது பெற்ற *[[செம்மீன் (திரைப்படம்)|செம்மீன்]]* (1965) திரைப்படத்தில் நடித்ததற்காக மிகவும் பிரபலமானவர் ஆவார். *முடியனாய புத்திரன்*, *துலாபாரம்*, கல்லிச்செல்லம்மா, *அனுபவங்கள் பலிச்சங்கள்* உட்பட சுமார் 450 படங்களில் நடித்துள்ளார். கே. மது இயக்கிய *சேதுராம ஐயர் சிபிஐ* திரைப்படம்தான் இவர் நடித்த கடைசித் திரைப்படம் ஆகும். இவர் ஒரு மேடை நடிகையும் மற்றும் பிரபல நாடகக் குழுவான KPAC உடன் தொடர்புடையவரும் ஆவார்.

பவானி திருவிதாங்கூரில் உள்ள அடூரில் பிறந்தார். இவரது சகோதரி அடூர் பங்கஜமும் ஒரு மலையாளத் திரைப்பட நடிகை ஆவார். அடூர் பவானி 25 அக்டோபர் 2009 அன்று இறந்தார் 

## விருதுகள் மற்றும் அங்கீகாரங்கள்
1969 ஆம் ஆண்டில், கல்லிசெல்லம்மா படத்திற்காக பவானி இரண்டாவது முறையாக சிறந்த நடிகைக்கான கேரள மாநில திரைப்பட விருதை வென்றார். 1982-ஆம் ஆண்டில் நாடகத்துறையில் சிறப்பாக பங்களித்தமைக்காக கேரள சங்கீத நாடக அகாடமி விருதைப் பெற்றார்  2002 இல் மாத்ருபூமி - மெடிமிக்ஸ் மூலம் சலசித்ரா சபர்யா வாழ்நாள் சாதனையாளர் விருது அவருக்கு வழங்கப்பட்டது.  2008 ஆம் ஆண்டில், கேரள சங்கீத நாடக அகாடமி, நாடகம் மற்றும் நாடகத்திற்கான ஒட்டுமொத்த பங்களிப்பிற்காக பவானி மற்றும் பங்கஜம் ஆகியோரை கௌரவித்தது. 
## திரைப்படங்களில் நடிகையாக
இவர் காத்தபுருசன், நதி, கேளி, ஸ்ரீ நாராயண குரு, ஏப்ரல் 18, சுயம்வரம், அடிமைகள், கள்ளிச்செல்லம்மா, விருந்துகாரி, செம்மீன் மங்கள சூத்ரம், பாக்கியவான், பொன்னுச்சாமி, அர்த்ரம், கோட்டயம் குஞ்சச்சான், ருக்மணி, அத்தியாயம் ஒன்னு முதல், ருக்மா, சர்ப்பம், இவள் ஒரு நாடோடி, நெல்லு, யாமினி, மயிலாடும் குன்னு, துலாபாரம், போபனும் மோலியும், பியர்ல் வியூ, மாயா, குரு சேத்ரம், புதிய ஆகாசம் புதிய பூமி, பாக்ய ஜாதகம், பாடாத பைங்கிளி, ஓடையில் நின்னு, வர்தாக்யபுராணம், இஞ்சக்காடன் மத்தாய் & சன்ஸ், சத்யப்பிரதிக்ஞா போன்ற ஐம்பதிற்கும் மேற்பட்ட திரைப்படங்களில் நடித்துள்ளார்.

## நாடகங்கள்

* வேலுத்தம்பி தளவா
* மூலதானம்
* அஸ்வமேதம்
* துலாபாரம்
* முடியனய புத்திரன்
* யுத்தகாண்டம்
* பரித்ரநயம்
* பாம்சுலா
* ரங்கபூஜை
* பாசுபத்ராஸ்திரம்
* தண்டனைச் சட்டம்
* சக்ரவர்த்தினி
* பாடம் ஒண்ணு
* அன்யாயம்

## மேலும் பார்க்கவும்

* தேசிய திரைப்பட விருதுகள்
* செம்மீன்

## மேற்கோள்கள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:பத்தனம்திட்டா மாவட்ட மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:கேரள நடிகைகள்
பகுப்பு:2009 இறப்புகள்
பகுப்பு:1927 பிறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
மலேசிய தொழில்நுட்ப பல்கலைக்கழகம்

**மலேசிய தொழில்நுட்ப பல்கலைக்கழகம்** (மலாய்:*Universiti Teknologi Malaysia*; ஆங்கிலம்:*University of Technology Malaysia* என்பது மலேசியா, ஜொகூர், இசுகந்தர் புத்திரி, சுகூடாய் நகரில் உள்ள ஒரு முதன்மையான பொது ஆய்வு தொழில்நுட்ப பல்கலைக்கழகம் ஆகும். உலகப் பல்கலைகழகங்களின் தரவரிசை பட்டியலில், மலேசிய தொழில்நுட்ப பல்கலைக்கழகம் தற்போது உலகில் 188-ஆவது இடத்தில் உள்ளது. 

உள்நாட்டிலும் வெளிநாட்டிலும் பொறியியல் துறையில் மிகவும் பிரபலமான இந்தப் பல்கலைக்கழகத்தின் பயிற்று மொழி ஆங்கிலம் ஆகும்.

## பொது

1975 ஏப்ரல் 1-ஆம் தேதி, இந்தப் பல்கலைக்கழகத்தின் பெயர் **தேசிய தொழில்நுட்ப் கல்விக் கழகம்** என்பதில் இருந்து மலேசிய தொழில்நுட்ப பல்கலைக்கழகம் என மாற்றம் செய்யப்பட்டது. இருப்பினும், மாற்றம் செய்யப்படுவதற்கு 3 ஆண்டுகளுக்கு முன்னரே, 14 மார்ச் 1972 -இல், இந்தப் பல்கலைக்கழகம், பல்கலைக்கழகத் தகுதியைப் பெற்று விட்டது.

மலேசிய தொழில்நுட்ப பல்கலைக்கழகத்தின் சுகூடாய் பிரதான வளாகம் 1222 எக்டர் பரப்பளவைக் கொண்டது. இந்தப் பல்கலைக்கழகத்தின் கிளை வளாகம் கோலாலம்பூரில் உள்ளது. அதன் பரப்பளவு 18 எக்டர். பிரதான சுகூடாய் வளாகத்தில் 13 கல்வித் துறைகள்; 17 குடியிருப்புக் கல்லூரிகள் உள்ளன. பல்கலைக்கழகத்தின் சுகூடாய் பிரதான வளாகத்தின் பெரும்பாலான மாணவர்கள் பல்கலைக்கழக வளாகத்தின் குடியிருப்புக் கல்லூரிகளில் தங்கிப் பயில்கின்றனர்.

### ஆராய்ச்சி மேலாண்மை மையம்

மலேசிய தொழில்நுட்ப பல்கலைக்கழகத்தின் ஆராய்ச்சி மேலாண்மை மையம் 1982-ஆம் ஆண்டில் நிறுவப்பட்டது. முன்பு இந்த மேலாண்மை மையம்; 'ஆராய்ச்சி மற்றும் ஆலோசனைப் பிரிவு' என்றும்; 'ஆராய்ச்சி மற்றும் மேம்பாட்டுப் பிரிவு' என்றும் அழைக்கப்பட்டது. இறுதியாக 1997-ஆம் ஆண்டில் 'ஆராய்ச்சி மேலாண்மை மையம்' எனப் பெயர் மாற்றம் செய்யப்பட்டது.

### தர வரிசை

உலகப் பல்கலைக்கழகங்களின் வெபோமெட்ரிக்ஸ் தரவரிசையின்படி, தென்கிழக்கு ஆசிய பிராந்தியத்தில் மலேசிய தொழில்நுட்ப பல்கலைக்கழகம் நான்காவது இடத்திலும், மலேசியாவில் முதலிடத்திலும் பட்டியலிடப் படுகிறது. 

2016-ஆம் ஆண்டில் உலகப் பல்கலைகழகங்களின் தரவரிசை பட்டியலின், *பொறியியல் & தொழில்நுட்பப் பல்கலைக்கழகங்கள்* பிரிவில், இந்தப் பல்கலைக்கழகம் 100-ஆவது இடத்தைப் பிடித்தது. இருப்பினும், உலகளாவிய பல்கலைக்கழகத் தகுதியை அடைவது; மற்றும் 2020-ஆம் ஆண்டளவில் உலகின் சிறந்த பல்கலைக்கழகங்களில் 50-ஆவது இடத்திற்குள் தரவரிசைப்படுத்துவது; ஆகியவற்றை மலேசிய தொழில்நுட்ப பல்கலைக்கழகம் நோக்கமாகக் கொண்டுள்ளது.

## காட்சியகம்

File:UTM lake.jpg|பல்கலைக்க்ழக ஏரி
File:University of Malaya Library Building.jpg|பல்கலைக்கழக நூலகம்
File:University College of Technology Sarawak, Sibu.JPG|சரவாக் சிபு கிளை பல்கலைக்கழகம்
File:Menara Razak at UTM Kuala Lumpur.JPG|கோலாலம்பூர் பல்கலைக்கழக ரசாக் கோபுரம்
File:Kuala Lumpur Malaysia UTM-Campus-Kuala-Lumpur-02.jpg|கோலாலம்பூர் பல்கலைக்கழகம்
File:UTM Library - panoramio.jpg|பல்கலைக்கழக நூலகம்
File:UTM Research Centre (3) - panoramio.jpg|பல்கலைக்கழக ஆய்வு மையம்
File:UTM International Learning Center Headquarters (3) - panoramio.jpg|பன்னாட்டு கற்றல் மையம்


## மேற்கோள்கள்

## வெளி இணைப்புகள்
* 

பகுப்பு:மலேசியப் பல்கலைக்கழகங்கள்
சிவசூரியன்

**எஸ். எஸ். சிவசூரியன்** (பிறப்பு 1923 இறப்பு 1997) இந்திய திரைப்பட நடிகர்கள் ஒருவர் ஆவார். இவர் தமிழ்த்  திரைப்படங்களில் நடித்துள்ளார்.

## குடும்பம்
சிவசூரியன் தூத்துக்குடி மாவட்டத்தில் உள்ள சிவராம மங்கலம் என்ற சிற்றூரில் சிதம்பரத் தேவர் வடிவு ஆகியோருக்கு மகனாகப் பிறந்தார். இவருக்கு வடிவு என்கின்ற சகோதரி உள்ளார்.

1950-இல் அண்ணாதுரை, கருணாநிதி முன்னிலையில் சிவசூரியனுக்கு எஸ். துரைப்பாண்டிச்சி அவர்களுடன் திருமணம் ஸ்ரீவைகுண்டத்தில் நடைபெற்றது. இத் தம்பதிகளுக்கு 14 குழந்தைகள் பிறந்தார்கள். அவர்களில் பேபி வடிவு, சாந்தி,ராஜாமணி என்ற பெண்களும் சிதம்பரம்,கந்தகுமார், பூச்சி முருகன் என்ற மகன்களும் உள்ளனர்.

## தொழில்
ஏழாம் வகுப்பு வரை படித்த சிவசூரியன் நாடகத்தின் நடிகராக நவாப் ராஜமாணிக்கம் சபாவில் நடித்தார். எம்ஜிஆர், எம். என். நம்பியார் ஆகியோர் நாடகங்களில் நடித்திருக்கிறார். எம்ஜிஆர் உடன் நாடகம் நடித்த காலங்களில் அவருடன் ஏற்பட்ட தொடர்பு காரணமாக திரைப்படங்களில் நடிக்கத் தொடங்கினார். மந்திரி குமாரி படத்தில் சாந்தவர்மன் என்ற ஏமாளி அரசனாக நடித்து வரவேற்ப்பைப் பெற்றார். அதன் பிறகு ஏராளமான படங்களில் நகைச்சுவை, குணச்சித்திர வேடங்களில் நடித்தார். இவரது கடைசி படம் ஊர்க்காவலன் ஆகும். இவர் *எஸ். எஸ். சிவசூரியன் கலைக்கூடம்* என்ற பெயரில் நாடகக் குழுவைக் கொண்டு நாடகங்களை நடத்திவந்தார்.

## திரைப்படங்கள்
* மந்திரி குமாரி 
* சர்வாதிகாரி
* ஆரவல்லி
* சின்னஞ்சிறு உலகம், 
* சரஸ்வதி சபதம், 
* தேன் மழை, 
* திருவருட்செல்வர்
* பூமாலை
* தில்லானா மோகனாம்பாள்
* தாய் மேல் ஆணை 
* சக்கரம் (திரைப்படம்)
* டெல்லி மாப்பிள்ளை
* அஞ்சல் பெட்டி 520 
* மனசாட்சி
* உலகம் இவ்வளவு தான்
* கண்மலர் 
* அன்புக்கோர் அண்ணன் 
* ஜஸ்ரிஸ் விஸ்வநாத்
* நேற்று இன்று நாளை, 
* இதயக்கனி, 
* மதுரையை மீட்ட சுந்தரபாண்டியன், 
* துள்ளி ஓடும் புள்ளிமான்
* ஊர்க்காவலன்

## ஆதாரங்கள்

## வெளி இணைப்புகள்
* எம்ஜிஆருக்கு படித்த நடிகர் சிவசூரியன் குறித்தான காணொளி

பகுப்பு:தூத்துக்குடி மாவட்ட மக்கள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1923 பிறப்புகள்
பகுப்பு:1997 இறப்புகள்
பொட்டாசியம் அறுபுளோரோதைட்டனேட்டு

**பொட்டாசியம் அறுபுளோரோதைட்டனேட்டு** (*Potassium hexafluorotitanate*) என்பது  K2TiF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம், புளோரின், தைட்டானியம் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
ஐதரோபுளோரிக் அமிலம் மெட்டாதைட்டானிக் அமிலத்துடன் சேர்ந்து வினைபுரிந்து புளோரோதைட்டானிக் அமிலத்தை உருவாக்குகிறது; பின்னர் இது பொட்டாசியம் ஐதராக்சைடுடன் நடுநிலையாக்கல் வினையில் ஈடுபட்டு  பொட்டாசியம் அறுபுளோரோதைட்டனேட்டு உருவாகிறது.

## இயற்பியல் பண்புகள்
வெள்ளை நிறத் தூளாக பொட்டாசியம் அறுபுளோரோதைட்டனேட்டு உருவாகிறது.  இது சூடான நீரில் கரையும். கனிம அமிலங்களிலும் குளிர்ந்த நீரிலும்  சிறிதளவு கரையும். அம்மோனியாவில் கரையாது.

## வேதிப் பண்புகள்
சோடியத்துடன் வினைபுரிந்து சோடியம் மோனோபுளோரைடையும் , பொட்டாசியத்துடன் வினைபுரிந்து பொட்டாசியம் மோனோபுளோரைடையும் கொடுக்கும்.:
: 
::K2TiF6 + 4Na → Ti + 2KF + 4NaF

## பயன்கள்
பொட்டாசியம் அறுபுளோரோதைட்டனேட்டு ஒரு பகுப்பாய்வு மறுபொருளாகப் பயன்படுத்தப்படுகிறது.  மேலும் தைட்டானிக் அமிலம் மற்றும் உலோக தைட்டானியம் ஆகியவற்றை தயாரிக்கவும் பயன்படுத்தப்படுகிறது. பாலிபுரோப்பைலீன் தொகுப்பு வினையில் ஒரு வினையூக்கியாகப் பயன்படுத்தப்படுகிறது. உலோக பாசுப்பேட்டு மேற்பரப்பு சரிசெய்தல் செயல்முறையின் ஓர் அங்கமாகவும் உள்ளது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:தைட்டானியம்(IV) சேர்மங்கள்
பகுப்பு:புளோரின் சேர்மங்கள்
பன்னாட்டுத் தாவரப் பெயர்கள் குறிப்பேடு

**பன்னாட்டு தாவரப் பெயர்கள் குறிப்பேடு** (*The International Plant Names Index* (**IPNI**)) என்பது தாவரங்கள் குறித்தத் தரவுகளை ஒருங்கிணைத்துத் தரும் இணையதளம் ஆகும். இத்தளத்தில் கூறியுள்ளபடி, இதில் வித்துத் தாவரங்கள், பன்னம்,  இலைகோபைட்டு (lycophyte) ஆகிய தாவரங்களின் தரவுத்தளம் ஆகும். இத்தரவுதளம் இனம், பேரினம் குறித்த பன்னாட்டு ஆய்வுத்தரவுகளையும், நூற்பட்டியல்களையும் தொகுத்து அளிக்கிறது. ஒரு தாவரம் குறித்து வரும் தரவுகள், வெவ்வேறு பெயர்களில், பலமுறை வருவதை தடுப்பதே இதன் முக்கிய நோக்கமாக உள்ளது. இத்தளத்தில் ஆய்வாளர் நற்குறிப்பு - தாவரவியல் என்ற நோக்கில், ஒரு தாவரவியலாளர் குறித்த சீர்தரமுள்ள தரவுகளை (Brummitt & Powell (1992)) தொடர்ந்து மேம்படுத்தித் தருகிறது.

## கூட்டுழைப்பு
*இப்னி* (IPNI)  என்ற சுருக்கப்பெயரால் அழைக்கப்படும் இதன் தரவுகள், அரச கழக தாவரவியல் பூங்கா, கியூ (Index Kewensis), [ஆர்டுவார்டு பல்கலையின் உலர்தாவரகம்]] (Gray Herbarium Index), ஆத்திரேலிய தேசிய உலர்தாவரகம் (Australian Plant Name Index|APNI) ஆகிய அமைப்புகளின் சீர்தரமுள்ள தரவுத்தொகுப்பாகும். *[[ஆத்தர் ஆஃப் பிளாண்ட் நேம்ஸ்]]*(Brummitt and Powell's ) என்பதன் அடிப்படையில், *[[தாவரவியல் பெயரிடலுக்கான அனைத்துலக நெறிமுறை]]* உருவாக்கப்பட்டது. இதன் சீர்தரமுள்ள தாவரவியலாளரின் சுருக்கப்பெயர்கள் பேணப்படுகின்றன. இத்தகையத் தரவுகள் தொடர்ந்து மேம்படுத்தப்பட்டு, வளர்க்கப்பட்ட இணைய இணைப்பு நிலையில், உலகின் பன்னாட்டினரும் உடனடியாக அறியும் வகையில் எண்ணிமத் தகவல்களாக அணுகும் நிலையில் தரப்படுகிறது. தாவரப்பெயர்கள், தாவர பெயரிடல் முறைமையின்படி (botanical nomenclature) மட்டும் அல்லாமல், பன்னாட்டு ஆய்விதழ்கள் வெளியிடும் பெயர்களையே இத்தளம் முதன்மையாகத் தருகிறது.

## மேற்கோள்கள்

## வெளியிணைப்புகள்

பகுப்பு:தாவரவியல் பெயரீடு
கே. கண்ணன்

**கே. கண்ணன்** (*K.Kannan*) என்பவர் இந்தியத் திரைப்பட நடிகர் ஆவார். இவர் தமிழ்த் திரைப்படங்களில் குணச்சித்திர மற்றும் எதிர் நாயகனாக நடித்துள்ளார். நகைச்சுவையுடன் கூடிய எதிர் நாயகனாக நடிப்பதில் வல்லவராக இவர் இருந்துள்ளார். இவருடைய உடல் அமைப்பு காரணமாக கவர்ச்சி வில்லன் என்ற அடைமொழி கொடுக்கப்பட்டது.

## திரை வாழ்க்கை
கே. கண்ணனின் சொந்த ஊர் சிவகங்கை ஆகும். திரையரங்கு என்பதில் எம்ஜிஆர் படங்கள் அனைத்தையும் கண்டு அந்த வசனங்களையும் நடிப்பினையும் கூர்ந்து கவனித்து மாலை நேரங்களில் நண்பர்களிடம் எம்ஜிஆரை போல நடித்து காண்பிக்கும் வழக்கம் கொண்டிருந்தார்.

எம்ஜிஆரின் மதுரை வீரன் திரைப்படத்தில் முதன்முதலாக எம்ஜிஆர் உடன் சேர்ந்து நடித்தார். மதுரையை மீட்ட சுந்தர பாண்டியன் என்ற திரைப்படத்தில் நடிகை லதாவும் கே கண்ணனும் பேசிய வசனங்கள் ஒரே முயற்சியில் எடுக்கப்பட்டு பல்வேறு கோணங்களில் இணைக்கப்பட்ட முதல் காட்சியாக திரையுலகினர் தெரிவிக்கின்றனர்.

இவர் தொலைக்காட்சித் தொடர்களில் நடித்துள்ளார்.

## பொது வாழ்க்கை
எம்ஜிஆர் மீது கொண்டிருந்த பற்றின் காரணமாக தொடக்க காலத்தில் இருந்தே எம்ஜிஆர் ரசிகராக இருந்துள்ளார். இவர் எம்ஜிஆர் ரசிகர் மன்றத்தின் பொருளாளராக பணியாற்றியுள்ளார். இவர் அதிமுக கட்சியின் உறுப்பினராகவும் நட்சத்திர மேடைப் பேச்சாளராகவும் இருந்துள்ளார்.

## திரைப்படங்கள்
;எதிர் நாயகனாக
* உழைக்கும் கரங்கள், 
* உயிரா மானமா, 
* நீ, 
* சக்தி லீலை, 
* கடல் மீன்கள், 
* மீனவ நண்பன்,  
* தேடி வந்த லெட்சுமி, 
* கியாஸ் லைட் மங்கம்மா, 
* ராஜநாகம், 
* இதயக்கனி, 
* அருணோதயம், 
* என்ன தான் முடிவு, 
* பிராயச்சித்தம், 
* பாக்தாத் திருடன்,  
* நல்ல பெண்மணி 
; குணச்சித்திர வேடங்களில்
* மங்கையர் திலகம் [1955], 
* செங்கமலத்தீவு [1962], 
* பணமா பாசமா [1968], 
* மாங்குடி மைனர் [1978], 
* மக்கள் என் பக்கம் [1987], 
* கண் கண்ட தெய்வம் [1967], 
* சமயபுரத்தாளே சாட்சி [1983], 
* நான் மகான் அல்ல [1984], 
* பானை பிடித்தவள் பாக்கியசாலி [1958],
* சங்கே முழங்கு [1972], 
* ஞானக்குழந்தை [1979], 
* துணிவே தோழன் [1980], 
* தனிக்காட்டு ராஜா [1983], 
* அக்கா [1974],
* பட்டணத்து ராஜாக்கள் [1982], 
* நாளை நமதே [1975], 
* நீதியின் மறுபக்கம் [1985]

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:சிவகங்கை மாவட்ட மக்கள்
வா மக்கள்

**வா மக்கள்** (Wa people) என்பவர்கள் வடக்கு மியான்மர் மற்றும் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர்  இனக்குழுவினர் ஆவர். இவர்கள் சீனாவில் ஷான் மாநிலத்தின் வடக்குப் பகுதி மற்றும் கச்சின் மாநிலத்தின் கிழக்குப் பகுதி மற்றும் யுனான் மாகாணத்திலும் வாழ்கின்றனர்.

வரலாற்று ரீதியாக இந்த மக்கள் பழங்காலத்திலிருந்தே வா மாநிலங்களில் வசித்து வந்ததாகவும், அது தங்கள் மூதாதையர் நிலம் என்றும் உரிமை கோருகின்றனர். இந்த வா மாநில பகுதியானது மீகாங் மற்றும் சல்வீன் நதிக்கு இடையில் அமைந்துள்ள கரடுமுரடான, மலைப்பகுதியாகும். வா மக்கள் பாரம்பரியமாக நெல், பட்டாணி, பீன்ஸ், பாப்பி மற்றும் அக்ரூட் பருப்புகள் போன்றவற்றை பயிரிட்டனர். இவர்கள் பெரும்பாலும் நீர் எருமைகளை வளர்க்கிறார்கள், அவை முக்கியமாக பலியிடும் நோக்கங்களுக்காக பயன்படுத்தப்பட்டன. பொதுவாக, வா மக்களின் பாரம்பரிய பழக்கவழக்கங்களும், வாழ்க்கை முறையும், வடமேற்கில் உள்ள நாகா மக்களின் பழக்கவழக்கங்களுடன் மிகவும் ஒத்திருக்கிறது. வா மக்கள் மோன்-கெமர் மொழிகளின் ஒரு பகுதியாக இருக்கும் வா மொழியைப் பேசுகிறார்கள்.

வா மக்கள் பெரும்பாலும் பாரம்பரிய மதத்தை கடைபிடிக்கின்றனர். ஒரு சிறிய பகுதியினர் பௌத்தம் அல்லது கிறித்துவம் ஆகிய இரண்டின் வழித்தோன்றலைப் பின்பற்றுகின்றனர்.

## வரலாறு
பூர்வீகக் கதைகளில் வா மக்களின் மூதாதையர்கள் யா ஹதாவ்ம் மற்றும் யா ஹதாயி ஆவர். அவர்கள் சீனாவிற்கும் மியான்மருக்கும் இடையிலான எல்லைப் பகுதியில் வடகிழக்கு வா பிரதேசத்தில் அமைந்துள்ள நாவ்ங் ஹகேவ் எனப்படும் ஒரு சிறிய ஏரியில் தலைப்பிரட்டைகளாக  பிறந்தனர்.

வா மக்களின் ஆரம்பகால வரலாறு பற்றி மிகக் குறைவாகவே அறியப்படுகிறது. அதிலும் அறியப்பட்டவை பெரும்பாலும் உள்ளூர் புனைவுகளால் ஆனது. முன்னாள் கெங்டுங் மாநிலத்தின் பகுதியில் 1229 வாக்கில் வா மக்கள் இடம்பெயர்ந்து குடியேறிய பின்னர் மங்ராய் மன்னரால் தோற்கடிக்கப்பட்டனர் என்று குறிப்பிடப்படுகின்றது. பர்மாவில் பிரிபர்மாவில் பிரித்தானிய ஆட்சியின் போது, கெங்டுங் மாநிலத்தில் ஷான் மக்கள் பெரும்பான்மையாக இருந்தனர், அகா மற்றும் லாஹு போன்ற பிற குழு மக்களும் கணிசமாக இருந்தனர். பூர்வீகக் குடிமக்களாக இருந்த போதிலும், வா மக்கள் இப்போது கெங்டங் மாவட்டத்தில் பத்து சதவிகிதத்திற்கும் குறைவாக மட்டுமே உள்ளனர்.

வா மக்களின் பழங்கால மதம் இரத்த தியாகங்களை மையமாகக் கொண்ட நம்பிக்கைகளைக் கொண்டிருந்தது. கிராமங்களில் நோய் அல்லது பிற பிரச்சனைகளை கையாள்வதற்கான பாரம்பரிய வழியாக ஒரு கோழி, ஒரு பன்றி அல்லது ஒரு பெரிய விலங்கு பலியிடப்பட்டது பலியிடப்பட்டது. உள்ளூர் புராணத்தின் படி, நெல் வயல்களின் வளத்தை மேம்படுத்துவதற்காக மனித தலையை வெட்டுவது ஒரு தியாகமாக கருதப்பட்டது. பாரம்பரிய கிராமங்களில் சன்னதிகளில்  ஒவ்வொரு ஆண்டும் ஒரு எருமை பலியிடப்பட்டது. கூடுதலாக. பாரம்பரிய ஆவி வழிபாடு இன்னும் நடைமுறையில் உள்ளது மற்றும் விலங்குகள் திருமணம் மற்றும் இறுதி சடங்குகள் போன்ற விழாக்களின் போது பலியிடப்பட்டன.

பாரம்பரிய வா சமுதாயத்தில் ஒருதுணை மணம் என்பது வழக்கமாக இருந்தது மற்றும் திருமணத்திற்கு முன்பு ஆண்களுக்கும் பெண்களுக்கும் பாலியல் சுதந்திரம் இருந்தது. பாக்கு வெற்றிலையை மெல்லுவதும் முன்பு ஒரு முக்கியமான பழக்கமாக இருந்தது. வா மக்கள் பல்வேறு வகையான பாரம்பரிய நடனங்களைக் கொண்டுள்ளனர். இவர்களின் கலாச்சாரத்தில் ஒரு முக்கியமான நடனம் முடி நடனமாகும்.  இந்த நடனம் சீனாவில் உள்ள யுனான் சுற்றுலா அதிகாரிகளால் ஒரு சுற்றுலா அம்சமாக ஊக்குவிக்கப்படுகிறது.

## மேற்கோள்கள்

பகுப்பு:சீனாவின் இனக்குழுக்கள்
அல்லியம் ஒபொரினந்தம்

**அல்லியம் ஒபொரினந்தம்** (தாவரவியல் பெயர்: *Allium oporinanthum*) என்பது பூண்டு இனங்களில் ஒன்றாகும். இவ்வினம் இது பிரான்சு, இத்தாலி, சுபெயின் ஆகிய நாடுகளின் அகணியத் தாவரம் ஆகும். இது முதன்மையான வெப்பமான நிலப்பகுதிகளில்  வளரும் இயல்புடையாக உள்ளது.

## மேற்கோள்கள்

பகுப்பு:பூண்டு வகைகள்
பகுப்பு:தாவரவியல் பெயருடையக் கட்டுரைகள்
சர்வத் கரீம் அன்சாரி

**சர்வத் கரீம் அன்சாரி** (*Sarwat Karim Ansari*)  (26 ஆகத்து 1956 - 30 அக்டோபர் 2023) உத்தரகண்ட் மாநிலத்தில் உள்ள பகுஜன் சமாஜ் கட்சியைச் சேர்ந்த ஓர் இந்திய அரசியல்வாதி ஆவார். இவர் 3-ஆவது மற்றும் 5-ஆவது உத்தரகண்ட் சட்டமன்றத்தில் மங்களூர் தொகுதியை பிரதிநிதித்துவப்படுத்தினார். அன்சாரி 30 அக்டோபர் 2023 அன்று தனது 67வது வயதில் இதய நோயால் இறந்தார் 

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2023 இறப்புகள்
பகுப்பு:1956 பிறப்புகள்
இலைன் தீவுகள்

**இலைன் தீவுகள்** (The *Line Islands*, *Teraina Islands* / *Equatorial Islands* (iGilbertese language: *Aono Raina*) என்ற அழைக்கப்படும் தீவுகளானது, வரிசையாக உள்ள பதினொன்று  11 பவளத் தீவுகளைக் குறிக்கிறது. அவாயித் தீவுகளிலிருந்து  தெற்கே அமைந்து இவைகள் முழுமையாகவோ, பவளப் பாறை வளைவாகவோ உள்ள கடற்காயல் ஆகும். இருப்பினும்,  வோசுடோக் (Vostok) தீவு, ஜார்விஸ் தீவு, பவளம் தீவு முதலிய தீவுகள், பவளப் படிப்பாறைகளால் ஆகி அமைதிப் பெருங்கடலில் நடுவில் அமைந்துள்ளது. கிரிபட்டி என்பதும் இத்தீவுகளில் உள்ளன..ஜார்விஸ் தீவு, கிங்மன் பாறை, பால்மைரா பவளத்தீவு ஆகிய மூன்றும் அமெரிக்க ஐக்கிய நாடுகளின் ஆட்சிப் பகுதிகளாகும். பன்னாட்டு நாள் கோடு என்பது இந்த இலைன் தீவுகளின் வழி செல்கிறது. அருகருகில் இரு வேறு நேர வலயங்கள் உள்ள பகுதிகளும் இத்தீவுகளில் உள்ளன.

## மேற்கோள்கள்

பகுப்பு:பசிபிக் பெருங்கடலின் தீவுக்கூட்டங்கள்
பகுப்பு:பவளத் தீவுகள்
பகுப்பு:மைக்குரோனீசியா
பகுப்பு:ஓசியானியா தீவுகள்
பகுப்பு:ஐக்கிய அமெரிக்கத் தீவுகள்
யூக்கா

**பஃர்கரிய** (தாவரவியல் பெயர்: *Yucca*) என்பது அசுபராகேசியே (*Asparagaceae*) என்ற பூக்கும் தாவரக் குடும்பத்தின் 121 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, '''L.''' என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது,  வட அமெரிக்கா, நடு அமெரிக்கா, பெர்முடா நிலப்பகுதிகள் ஆகும்.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 52  இனங்கள் மட்டுமே, பன்னாட்டு தாவரவியல் அமைப்பால் ஏற்றுக் கொள்ளப்பட்டுள்ளன. அவை வருமாறு;— இனங்களை மட்டுமே, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Yucca aloifolia 
# Yucca angustissima 
# Yucca arkansana 
# Yucca baccata 
# Yucca baileyi 
# Yucca brevifolia 
# Yucca campestris 
# Yucca capensis 
# Yucca carnerosana 
# Yucca cernua 
# Yucca coahuilensis 
# Yucca constricta 
# Yucca decipiens 
# Yucca declinata 
# Yucca desmetiana 
# Yucca elata 
# Yucca endlichiana 
# Yucca faxoniana 
# Yucca feeanoukiae 
# Yucca filamentosa 
# Yucca filifera 
# Yucca flaccida 
# Yucca gigantea 
# Yucca glauca 
# Yucca gloriosa 
# Yucca grandiflora 
# Yucca harrimaniae 
# Yucca intermedia 
# Yucca jaliscensis 
# Yucca lacandonica 
# Yucca linearifolia 
# Yucca luminosa 
# Yucca madrensis 
# Yucca mixtecana 
# Yucca muscipula 
# Yucca necopina 
# Yucca neomexicana 
# Yucca pallida 
# Yucca periculosa 
# Yucca pinicola 
# Yucca potosina 
# Yucca queretaroensis 
# Yucca × quinnarjenii 
# Yucca reverchonii 
# Yucca rostrata 
# Yucca rupicola 
# Yucca schidigera 
# Yucca × schottii 
# Yucca sterilis 
# Yucca tenuistyla 
# Yucca thompsoniana 
# Yucca treculiana 
# Yucca utahensis 
# Yucca valida 

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:அசுபராகேசியே குடும்பம்
பகுப்பு:பூக்கும் தாவரப் பேரினங்கள்
பகுப்பு:தாவரவியல் பெயருடையக் கட்டுரைகள்
சுயி மக்கள்

**சுயி மக்கள்** (Sui people) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர் இனக்குழுவினர். இவர்கள் பெரும்பாலும் சீனாவின் குயிசூ மாகாணத்தில் வாழ்கின்றனர்.

## வரலாறு
சுயி மக்கள் ஆன் அரசமரபு காலத்திற்கு முன்பு தெற்கு சீனாவில் வசித்த பழங்கால பாய்யூ மக்களிடமிருந்து வழிவந்தவர்கள் ஆவர். "சுயி" என்ற பெயர் மிங் அரசமரபு காலத்தின் போது ஏற்றுக்கொள்ளப்பட்டது. இந்த வார்த்தைக்கு சீன மொழியில் "நீர்" என்று பொருள்படும். 

## மக்கள்தொகையியல்
இன்று சுயி மக்களில் 93% (ஏறத்தாழ மூன்றரை இலட்சம்) சீனாவின் குய்சோவில் வசிக்கின்றனர். அவர்களில் பெரும்பாலானோர் சாண்டு சுயி தன்னாட்சி மாகாணத்தில் வாழ்கின்றனர். தெற்கே குவாங்சியில் உள்ள ரோங்ஷூய் மாகாணத்தில் உள்ள யிங்டாங் கிராமத்தைச் சுற்றி ஏறத்தாழ பத்தாயிரம் சுயி மக்கள் வாழ்கின்றனர். ஓரு சில சுயி மக்கள் யுனான் மாகாணத்தில் வாழ்கின்றனர். கூடுதலாக, வட வியட்நாமின் துயான் குவாங் மாகாணத்தில் உள்ள ஹங் குவாங் மாவட்டத்தில் 120 சுயி மக்கள் வாழ்கின்றனர். இவர்கள் பல தலைமுறைகளுக்கு முன்பு சாண்டு சுயி மாகாணத்தை விட்டு வெளியேறிய சுயி மக்களின் வழித்தோன்றல்களாக உள்ளனர்.

## மொழி
பெரும்பாலான சுயி மக்கள் காம்-சுய் மொழிகளின் ஒரு பகுதியான க்ரா-டாய் மொழியைப் பேசுகிறார்கள்.

## சமூகம்
சுயி மக்களின் குடும்பங்கள் பல்வேறு குலங்களாக ஒழுங்கமைக்கப்பட்டுள்ளது. பாரம்பரிய வீடுகள் பொதுவாக பிர் அல்லது பைன் மரத்தால் செய்யப்படுகின்றன. இருப்பினும் இன்றைய காலத்தில் வீடுகள் செங்கற்களால் கட்டப்படுகின்றன.

## உணவு
சுயி மக்களின் முக்கிய உணவுகளில் அரிசி மற்றும் சோளம், கோதுமை, பார்லி, தினை போன்ற தானியங்கள் மற்றும் வற்றாளை கிழங்கு ஆகியவை அடங்கும். அரிசி ஒரு மூங்கில் அல்லது மூடிய பாத்திரத்தில் குறைந்த தீயில் வேகவைக்கப்படுகிறது. மீன் ஒரு முக்கிய உணவாகும். 

## மதம்
சுயி மக்கள் பலதெய்வ மற்றும் மூதாதையர் வழிபாட்டைப் பின்பற்றுகிறார்கள். பாரம்பரியமாக நோய்வாய்ப்பட்ட அல்லது இறக்கும் நிலையில் உள்ளவர்களின் வீடுகளில் பிரார்த்தனை மற்றும் தியாகங்களைச் செய்ய ஷாமன்கள் பணியமர்த்தப்பட்டனர். சுயி மதத்தில் 900 க்கும் மேற்பட்ட பேய்கள் மற்றும் கடவுள்கள் உள்ளனர்.

## திருவிழாக்கள்
துவான் திருவிழா: இந்த அறுவடைத் திருவிழா சீனப் புத்தாண்டைப் போன்றது. இது செப்டம்பர் (சுயி புத்தாண்டு தொடக்கம்) முதல் நவம்பர் வரை (சுயி நாட்காட்டியின் இரண்டாவது மாதம்) கொண்டாடப்படும். சுயி புத்தாண்டு திருவிழாவின் போது கால்நடை இறைச்சி உண்ணப்படுவதில்லை. புத்தாண்டு தினத்தன்று குதிரைப் பந்தயம் மற்றும் பிற விழாக்கள் நடத்தப்படுகின்றன. வெவ்வேறு பகுதிகளில் உள்ள சுயி மக்கள் வெவ்வேறு நேரங்களில் துவானைக் கொண்டாடுவதால், இந்த திருவிழா இரண்டு மாதங்களுக்கும் மேலாக நீடிக்கும்.

மாவோ திருவிழா: இந்த நான்கு நாள் திருவிழா துவான் பண்டிகையைக் கொண்டாடாதவர்களால் கொண்டாடப்படுகிறது. சுயி நாட்காட்டியின் பத்தாவது மாதத்தில் நெல் நாற்றுகளை நடவு செய்த பிறகு இது கொண்டாடப்படுகிறது. இந்த திருவிழாவின் போது பாடகர்கள் பாரம்பரிய சுயி காதல் பாடல்களைப் பாடுகிறார்கள். பாரம்பரியத்தின்படி திருமணமான பெண்கள் பாடகர் குழுவில் பங்கேற்க அனுமதிக்கப்படுவதில்லை.
வசந்த விழா: இந்த திருவிழா குறிப்பாக பன்னான், ஷுமேய், யாங்காங், சௌகின் மற்றும் யாங்கான் ஆகிய பகுதிகளில் கொண்டாடப்படுகிறது. இருப்பினும், இந்த கிராமங்கள் துவான் அல்லது மாவோ பண்டிகைகளைக் கொண்டாடுவதில்லை.

## மேற்கோள்கள்

பகுப்பு:வியட்நாம் இனக்குழுக்கள்
பகுப்பு:சீனாவின் இனக்குழுக்கள்
வட்டுவாகல்

**வட்டுவாகல்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்கு மேற்கே சுமார் 3 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
ஜகதீசு அவசுதி

**ஜகதீசு அவசுதி** (Jagdish Awasthi-1923-2008) ஓர் இந்திய அரசியல்வாதி. இவர் இந்திய தேசிய காங்கிரசின் உறுப்பினராக உத்தரப் பிரதேசத்தின் பில்கவுர் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராக தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* லோக்சபா இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:8வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:2008 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1923 பிறப்புகள்
தென்கிழக்காசிய உயர்க்கல்வி நிறுவனங்களின் கூட்டமைப்பு

**தென்கிழக்காசிய உயர் கல்விக் கழகங்களின் கூட்டமைப்பு** (மலாய்:*Persatuan Institusi Penyelidikan Tinggi Asia Tenggara*; ஆங்கிலம்:*Association of Southeast Asian Institutions of Higher Learning* என்பது ஓர் அரசு சாரா கூட்டமைப்பு ஆகும். 

தென்கிழக்காசியாவில் உள்ள கல்வி நிறுவனங்கள், தங்களின் சொந்த முயற்சிகளின் மூலமாக ஆராய்ச்சிகள் செய்வது; கற்பித்தல் மற்றும் பொதுச் சேவைகளில் தனித்துவத்தை அடைவது; தங்களுக்குள் உதவிகள் செய்து கொள்வது; போன்ற கல்விசார் திட்டங்களுக்காக, 1955 சனவரி மாதம் தாய்லாந்து, பாங்காக் மாநகரில் தோற்றுவிக்கப்பட்ட ஒரு கூட்டமைப்பு ஆகும். 

இந்தக் கூட்டமைப்பு, தென்கிழக்காசியாவின் பழமையான பிராந்திய அமைப்புகளில் ஒன்றாக அறியப்படுகிறது. 2016-ஆம் ஆண்டு நிலவரப்படி, தென்கிழக்காசிய உயர் கல்விக் கழகங்களின் கூட்டமைப்பின் பொதுச் செயலாளர் பாங்காக் சுலாலோங்கோர்ன் பல்கலைக்கழகத்தின் நின்னாட் ஓலன்வொரவுத் என்பவர் ஆவார். 

## உறுப்பினர்கள்

2020-ஆம் ஆண்டு நிலவரப்படி, தென்கிழக்காசிய உயர் கல்விக் கழகங்களின் கூட்டமைப்பில் 25 நாடுகளைச் சார்ந்த 246 கல்வி நிறுவனங்கள் உறுப்பியம் பெற்றுள்ளன.

## தோற்றுநர்கள்

# சர் நிக்கலஸ் அத்திகேல், இலங்கைப் பல்கலைக்கழகம்
# மார்சல் முனி எம். விஜயந்த் ரங்சரிசட், சுலலாங்கோர்ன் பல்கலைக்கழகம்
# லின்ட்சே ரைட், ஆங்காங் பல்கலைக்கழகம்
# பாடர் ஜோன், இந்தோனேசியப் பல்கலைக்கழகம்
# சர் சிட்னி கெய்ன், மலாயா பல்கலைக்கழகம்
# விடல் ஏ. டான், பிலிப்பீன்சு பல்கலைக்கழகம்
# இத்தின் அவுங், யங்கோன் பல்கலைக்கழகம்
# நுவேன் குவாங் திரின், வியட்நாம் தேசிய பல்கலைக்கழகம்

## மேற்கோள்கள்

## மேலும் காண்க
* கியூஎஸ் உலக பல்கலைகழகங்களின் தரவரிசை பட்டியல்
* பொதுநலவாயப் பல்கலைக்கழகங்களின் கூட்டமைப்பு

## வெளி இணைப்புகள்

பகுப்பு:பல்கலைக்கழகங்களும் கல்லூரிகளும்
றயினே

**றயினே** (*Rheine*, ) என்பது செருமனியில் இசுதைன்பூர்த் மாவட்டத்தில் அமைந்திருக்கும் ஒரு நகரம். எம்ஸ் நதி அருகே அமைந்திருக்கும் இந்நகரம் மாவட்டத்தின் மிகப்பெரிய நகரமாகும். இறையினே வான்படைத்தளம் இங்கு அமைந்துள்ளது. 77,893 பொதுமக்கள் வாழ்கின்றனர் (திசம்பர் 2022). 

## றயினேயின் பெயர் வடிவங்கள்
றயினேயை "இறையினே"; "றயின"; "இறைனே"; "றைனே"; "றைனெ" என்றும் கூறுலாம்.  

## றயினேயில் உள்ளே தமிழர்கள்
இலங்கையின் உள்நாட்டுப் போர் காரணமாக இந்த நகரத்தில் உள்ள ஏராளமான தமிழர்கள் இங்கு வந்தனர். எனவே, அவர்களில் பெரும்பாலானோர் ஈழத் தமிழ் வம்சாவளியைச் சேர்ந்தவர்கள்.

### சங்கங்கள்

*யேர்மன் தமிழ் கலாச்சார விளையாட்டுக் கழகம் இறைனே (Deutsch-Tamilischer Kultur- und Sportverein Rheine e.V. - DTKSV), 1991ம் ஆண்டில் இச்சங்கம் உருவாகியது.
*தமிழாலயம் றைனெ (Thamilalayam Rheine), புலம்பெயர்ந்த தமிழர்களுக்கு தமிழ் கற்க வகுப்புகள் இங்கே ஒவ்வொரு சனிக்கிழமை நடைபெறுகிறது.

### ஆலயங்கள்
*இறைனீச்சுவர பெருமான் திருக்கோயில் (Rheineechchuram அல்லது Rheinesvara) - இவ்வாலயத்தில் 2023 செப்டம்பர் 10 ஞாயிற்றுக்கிழமை திருக்குட திருமுழுக்கு விழா நடைபெற்றது.

பகுப்பு:செருமானிய நகரங்கள்
இசுக்காண்டியம் அசிட்டைலசிட்டோனேட்டு

**இசுக்காண்டியம் அசிட்டைலசிட்டோனேட்டு** (*Scandium acetylacetonate*) என்பது Sc(C5H7O2)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மூலக்கூற்று வாய்ப்பாட்டிலுள்ள [C5H7O2]− இசுக்காண்டியம் நேர்மின் அயனியும் அசிட்டைலசிட்டோனேட்டு எதிர்மின் அயனியும் சேர்ந்து இச்சேர்மம் உருவாகிறது. ஒருங்கிணைவுச் சேர்மமான இது பென்சீனில் கரையும். எளிதில் ஆவியாகக்கூடிய ஒரு திண்மப் பொருளாகக் காணப்படுகிறது. Sc(III) நிலையில் எண்முக மூலக்கூறு வடிவத்தை ஏற்றுள்ளது. அம்மோனியாவின் முன்னிலையில் அசிட்டைலசிட்டோனுடன் இசுக்காண்டியம் நைட்ரேட்டைச் சேர்த்து சூடுபடுத்துவதன் மூலம் இசுக்காண்டியம் அசிட்டைலசிட்டோனேட்டு முதன் முதலில் தயாரிக்கப்பட்டது. 

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:அசிட்டைலசிட்டோனேட்டு அணைவுகள்
காலடி (மலப்புறம் மாவட்டம்)

**காலடி** (*Kalady, Malappuram*) என்பது கேரள மாநிலம், மலப்புறம் மாவட்டம், பொன்னானி வட்டத்தில், எடப்பாள் அருகே உள்ள ஒரு சிற்றூர் ஆகும். காலடி கிராம் ஒரு ஊராட்சியும் ஆகும்.

## போக்குவரத்து
காலடி கிராமம் குட்டிப்புரம் நகரம் வழியாக இந்தியாவின் பிற பகுதிகளுடன் இணைகப்பட்டுள்ளது. தேசிய நெடுஞ்சாலை எண்.66 எடப்பாள் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் குட்டிப்புரத்தில் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்